बीजेपी, सीपीएम और कांग्रेस ने आरोप लगाया कि उनके कार्यकर्ताओं पर टीएमसी के कार्यकर्ताओं ने बैरूपुर, डायमंड हार्बर और भांगर सभी दक्षिण 24 परगना जिले में हमला किया। बैरूपुर में एक महिला उम्मीदवार की पंचायत चुनाव के लिए पर्चा भरने जा रही थी उस समय उसकी पिटाई की गई। एडीजीपी (कानून एवं व्यवस्था) अनुज शर्मा ने कोलकाता में मीडिया से कहा कि महिला पर हमले के लिए 5 व्यक्तियों को गिरफ्तार किया गया और उस्ती में घटना के सिलसिले में 7 अन्य को हिरासत में लिया गया है। पुलिस सूत्रों ने कहा कि टीएमसी और बीजेपी कार्यकर्ताओं के बीच झड़प रोकने का प्रयास करने के दौरान 6 पुलिसकर्मी घायल हो गए जबकि एक पुलिसकर्मी को बांए हाथ में गोली लगी है। बीजेपी ने आरोप लगाया कि उसके पार्टी कार्यकर्ताओं पर टीएमसी के हथियार बंद गुंडों ने तब हमला किया जब वे पर्चा भरने करने जा रहे थे। घोष ने आरोप लगाया कि टीएमसी बीरभूम को बाहुबलियों और पुलिस की मदद से विपक्ष विहीन बनाने में सफल रही। उन्होंने कहा, हमारा राज्य पुलिस पर कोई भरोसा नहीं है। हमारी महिला उम्मीदवारों को भी पीटा गया और हमारी पार्टी के सैकड़ों कार्यकर्ताओं को गिरफ्तार कर लिया गया।'